wickkiey/tamil-wikipedia-chunked huggingface dataset:
# மாப்பிள்ளை மனசு பூப்போல

## கதைச்சுருக்கம்

மாணிக்கம் (பாண்டியராஜன்) மற்றும் ராஜா (ரஜனீஷ் குமார்) இருவரும் நண்பர்கள். நாட்டுப்புறப் பாடகர்களான இருவரும் நாட்டுப்புறப்பாடல் என்ற தலைப்பில் முனைவர் படிப்பில் ஆய்வு மேற்கொண்டிருந்தனர். ராஜா தன் பாட்டியுடன் (எஸ். என். லட்சுமி) வசிக்கிறான். மாணிக்கம் தன் பெற்றோர்களுடன் (திடீர் கண்ணையா மற்றும் ஸ்ரீமதி) வசிக்கிறான். ராஜாவின் நடவடிக்கைகளில் மாற்றம் ஏற்பட்டு அவன் தொடர்ந்து மோசமாக நடந்துகொள்ளத் தொடங்கினான். அவனது பாட்டியும் மாணிக்கமும் ராஜாவை மனநல மருத்துவமனையில் சிகிச்சைக்காக சேர்த்தனர். ஒரு வாரத்திற்குப் பிறகு அவனது நடவடிக்கைகளில் நல்ல மாற்றம் ஏற்பட்டதால் அவன் குணமடைந்துவிட்டதாகக் கருதிய மருத்துவர் அவனை வீட்டிற்கு அனுப்பினார்.  
ராஜா முற்றிலும் குணமடையவில்லை. எனவே அடிக்கடி மனநிலை பாதிப்படைந்து முரட்டுத்தனமாக நடந்துகொண்டான். இந்நிலையில் ராஜாவால் அவனது முனைவர் படிப்பின் இறுதியில் நடைபெறும் முக்கியமான நேர்காணல் மற்றும் வாய்மொழித் தேர்வில் தேர்ச்சி பெற இயலாது என்பதையறிந்த மாணிக்கம், தன் நண்பனுக்காக சில மோசடிகள் செய்து அவனைத் தேர்ச்சிபெறச் செய்கிறான்.  
மாணிக்கம் அவனது முறைப்பெண்ணான பொன்னியைத் (யுவராணி) திருமணம் செய்ய முடிவாகிறது. பணக்காரரான ஆண்டித் தேவர் (மலேசியா வாசுதேவன்) தன் மகள் வசந்தியை (பாக்கிய ஸ்ரீ) ராஜாவுக்குத் திருமணம் செய்ய விரும்புகிறார். தன் நண்பனின் திருமணத்திற்காக மனநலம் பாதிக்கப்பட்டவனாக நடிக்க முடிவுசெய்கிறான் மாணிக்கம். இறுதியில் என்ன நடக்கிறது என்பதை நகைச்சுவையாக சொல்கிறார்கள்.
# மாப்பிள்ளை மனசு பூப்போல

## நடிகர்கள்

- பாண்டியராஜன் -மாணிக்கம்
- யுவராணி - பொன்னி
- வெண்ணிற ஆடை மூர்த்தி - உலகநாதன்
- மலேசியா வாசுதேவன் - ஆண்டித்தேவர்
- ரஜனீஷ் குமார் - ராஜா
- பாக்கிய ஸ்ரீ - வசந்தி
- விசித்ரா - கங்கா
- பொள்ளாச்சி பாபு - பெரிய மைனர்
- ஸ்ரீராஜ் குகன் - சின்ன மைனர்
- எஸ். என். லட்சுமி - ராஜாவின் பாட்டி
- எம். வரலட்சுமி - ஆண்டித்தேவர் மனைவி
- எம். ஆர். சுலக்ஷனா - பொன்னியின் தாய்
- ஸ்ரீமதி - மாணிக்கத்தின் தாய்
- பசி நாராயணன்
- திடீர் கண்ணையா
- ஹெர்குலஸ் டக்ளஸ் - தங்கவேல்
- பெரியார்தாசன் - மரு. கயல்வேந்தன்
# மாப்பிள்ளை மனசு பூப்போல

## இசை

படத்தின் இசையமைப்பாளர் தேவா. பாடலாசிரியர் குருவிக்கரம்பை சண்முகம்.  
| 1 | ஆத்து வந்த | கிருஷ்ணராஜ், மனோ | 5:32 |  |
| --- | --- | --- | --- | --- |
| 2 | மதுரையிலே | எஸ். பி. பாலசுப்ரமணியம், எஸ். பி. பி. பல்லவி | 4:40 |  |
| 3 | வட நாட்டில் | ராஜகோபால், பி. ௭ஸ். சசிரேகா | 5:00 |  |
| 4 | அந்தி நேர | கிருஷ்ணராஜ், சிந்து | 5:03 |  |
| 5 | நான் புத்தனும் | தேவா | 4:28 | } |
# வெளுத்து கட்டு

**வெளுத்து கட்டு** (*Veluthu Kattu*) 2010 ஆம் ஆண்டு எஸ். ஏ. சந்திரசேகர் தயாரிப்பில், சேனாபதி மகன் இயக்கத்தில், புதுமுகங்கள் கதிர் மற்றும் அருந்ததி நடிப்பில், பரணி இசையில் திரைப்படம் வெளியானது.
# வெளுத்து கட்டு

## கதைச்சுருக்கம்

சிங்கம்பட்டி கிராமத்தில் வசிக்கும் கதிரேசன் (கதிர்) பள்ளிப்படிப்பைக் கூட முடிக்காதவன். ஆனால் அருக்காணி (அருந்ததி) நன்கு படிப்பவள். சிறுவயதிலிருந்து ஒருவரையொருவர் விரும்பும் இருவரும் திருமணம் செய்துகொள்ளும் உறவுமுறையும் உரிமையும் உள்ளவர்கள். அருக்காணியின் தந்தை மருதாசலம் (எல். ராஜா) தன் மகளுக்கு படித்த மாப்பிள்ளையைத் திருமணம் செய்ய நினைக்கிறார். அருக்காணியின் மற்றொரு முறைப்பையனான கருப்புசாமி (கபாலி விஸ்வநாத்) அவளிடம் தவர்க நடக்க முயல அவனது கரத்தை வெட்டுகிறான் கதிர். இதனால் சிறைக்கு செல்லும் கதிர் விடுதலையானதும் அருக்காணியுடனானத் தன் காதலைத் தொடர்கிறான். இவர்களின் காதலுக்கு சம்மதம் தெரிவிக்கும் மருதாசலம் திருமணத்திற்கு ஏற்பாடு செய்கிறார். ஆனால் கதிர் வேலைக்குப் போய் சம்பாதித்தால் மட்டுமே அவனைத் திருமணம் செய்வேன் என்று அருக்காணி கூறுகிறாள்.  
வேலை தேடி சென்னைக்கு வரும் கதிர் அங்கு எந்த வேலையும் கிடைக்காமல் சிரமப்படுகிறான். அங்கு அவனுக்கு ஆறுமுகம் (முத்துராஜ்) எனும் நண்பன் கிடைக்கிறான். இருவருக்கும் ஒரு கல்லூரி உணவகத்தில் வேலை கிடைக்கிறது. அங்கு தொழிலதிபரின் மகள்களான ஜனனி (அர்ச்சனா சர்மா) மற்றும் ரம்யா (பவினா) இருவரின் நட்பும் கிடைக்கிறது. கதிர் தன் கடின உழைப்பாலும், ஜனனியின் உதவியாலும் ஒரு உணவகத்தின் உரிமையாளராக உயர்கிறான். அதன் பிறகு தன் ஊருக்குத் திரும்பும் கதிர், அவன் சென்னையில் இருந்த காலங்களில் அங்கு நடந்தவற்றைக் கேட்டு அதிர்ச்சியாகிறான். அருக்காணி தன்னிடம் தவறாக நடக்க முயன்ற ராசு மைனரைக் கொன்றதால் சிறைக்குச் செல்கிறாள். சிறையிலிருந்து அருக்காணி விடுதலையாகி வரும்வரை காத்திருக்கும் கதிர், அவளைத் திருமணம் செய்கிறான்.
# வெளுத்து கட்டு

## நடிகர்கள்

- கதிர் - கதிரேசன்
- அருந்ததி - அருக்காணி
- அர்ச்சனா சர்மா - ஜனனி
- பவினா - ரம்யா
- எல். இராஜா - மருதாசலம்
- கராத்தே ராஜா - ராசு மைனர்
- முத்துராஜ் - ஆறுமுகம்
- கபாலி விஸ்வநாத் - கருப்புசாமி
- அந்தக்குடி இளையராஜா - ரங்கு
- பட்டிவீரா கஜபதி
- தில்சா
- மேலூர் சசி - கோபால்
- ஜெனிபர் - சரோஜா
- அழகேஷ்
- மாஸ்டர் வசந்த்
- பேபி அனு
# வெளுத்து கட்டு

## இசை

படத்தின் இசையமைப்பாளர் பரணி. படத்தின் பாடல் குறுந்தகட்டை விஜய் வெளியிட குஷ்பூ பெற்றுக்கொண்டார்.  
| 1 | கிர்ரதா | சினேகன் | திப்பு | 4:05 |  |
| --- | --- | --- | --- | --- | --- |
| 2 | தலைசீவி | நா. முத்துக்குமார் | ரோஷினி | 5:20 |  |
| 3 | சிங்கம்பட்டி | கபிலன் | சங்கர் மகாதேவன், சாருலதா மணி, பல்லவி சுரேந்தர் | 4:56 |  |
| 4 | ஒத்தையா இருந்தா | நா. முத்துக்குமார் | அந்தக்குடி இளையராஜா, ரோஷினி | 4:22 |  |
| 5 | சங்கிலி புங்கிலி | ராப் வல்லா, சோபா சந்திரசேகர், கார்த்திக் | 4:12 |  |  |
| 6 | காக்கைக்கு | பரணி | சக்தி ப்ரகதிஷ், வைஷாலி, முத்துப்பாண்டி | 2:31 |  |
| 7 | ஒத்தையா இருந்த | நா. முத்துக்குமார் | ரோஷினி | 2:49 |  |
| 8 | அன்புள்ள | சினேகன் | பரணி | 1:49 | } |
# வெளுத்து கட்டு

## விமர்சனம்

விகடன்: 100க்கு 38 மதிப்பெண்கள் வழங்கியுள்ளது.  
தினமலர்: படத்தின் முற்பகுதி 2009 இல் வெளியான பசங்க திரைப்படத்தின் பாதிப்பு என நினைக்க வைக்கிறது.
# ஜமீன் கோட்டை

**ஜமீன் கோட்டை** (*Jameen Kottai*) 1995 ஆம் ஆண்டு கலைப்புலி ஜி. சேகரன் கதை, திரைக்கதை, வசனம் எழுதி, நடித்து வெளியான தமிழ் திரைப்படம். ராமச்சந்தர் இயக்குனராகவும், சிற்பி இசையமைப்பாளராகவும் பணியாற்றிய இப்படத்தை பொன். குமார் தயாரித்தார்.
# ஜமீன் கோட்டை

## கதைச்சுருக்கம்

ஜமீன் கோட்டையானது பாழடைந்த ஒரு கட்டிடம் ஆகும். அந்த ஊரைச் சேர்ந்தவர்கள் அதனை மர்மங்கள் நிறைந்த கட்டிடமாகக் கருதி அதனருகே செல்வதைத் தவிர்க்கின்றனர்.  
மாடசாமி (கலைப்புலி ஜி. சேகரன்) பூட்டு தயாரிக்கும் தொழில் செய்கிறார். அவனுடைய தங்கை ராஜேஸ்வரியுடன் (சீதா) வசிக்கிறார். அந்த கிராமத்தில் பணியாற்றும் மருத்துவர் வசந்தும் ராஜேஸ்வரியும் காதலிக்கின்றனர். அவர்களின் காதலைப் பற்றி அறியும் மாடசாமி அவர்கள் திருமணத்திற்கு ஏற்படாது செய்கிறான். ஆனால் வசந்தின் பெற்றோர்கள் அந்தத் திருமணத்திற்காக அதிகமான வரதட்சணை எதிர்பார்க்கின்றனர். தன் தங்கையின் நல்வாழ்க்கையைக் கருதி அவர்கள் கேட்கும் வரதட்சணையைக் கொடுப்பதற்கு சம்மதிக்கிறான் மாடசாமி. நகரத்திற்கு சென்று வேலை செய்தால் அதிக ஊதியம் பெற்று தன் தங்கையின் திருமணத்திற்குத் தேவையான பணத்தை சேமிக்கலாம் என்றெண்ணுகிறான் மாடசாமி. பிரகாஷ் (பயில்வான் ரங்கநாதன்) மற்றும் மாணிக்கம் இருவரும் மாடசாமியை சந்தித்து ஜமீன் கோட்டையில் உள்ள ஒரு பெட்டகத்தைத் திறக்க உதவி செய்தால் அதற்குப் பணம் தருவதாகக் கூற அவர்களுடன் ஜமீன் கோட்டைக்கு செல்ல முடிவெடுக்கிறான்.  
மூவரும் உள்ளே ஜமீன் கோட்டைக்குள் செல்கின்றனர். மாடசாமி அங்குள்ள பெட்டகத்தின் பூட்டைத் திறக்கிறான். அவனுக்குத் தேவையான பணத்தைப் பெற்றுக்கொண்டு அந்த இடத்தைவிட்டுச் செல்கிறான் மாடசாமி. அப்பெட்டகத்தில் அங்குள்ள புதையலை அடைவதற்கான வழிமுறைகள் அடங்கிய குறிப்புகள் உள்ளது. அதன்படி ஒரு பவுர்ணமி நாளில் மீண்டும் அந்தக் கோட்டைக்குள் வரும் பிரகாஷ் மற்றும் மாணிக்கம் புதையலைக் கண்டுபிடிக்கின்றனர். புதையலைத் தனக்கே சொந்தமாக்கிக் கொள்ள என்னும் பிரகாஷ் மாணிக்கத்தைத் தாக்கி படுகாயப்படுத்துகிறான். திடீரென அங்கு வரும் அமானுஷ்ய உருவம் பிரகாஷைக் கொல்கிறது. ஐந்து தலைமுறைகளாக காத்துக்கொண்டிருக்கும் அந்த ஆவி ஜமீன் கோட்டையை விட்டு வெளியேறி ராஜேஸ்வரியின் உடலில் புகுந்துவிடுகிறது. இதன் மூலம் ராஜேஸ்வரி கர்ப்பமடைகிறாள்.  
அம்மனூர் என்ற ஊரில் அருள்பாலிக்கும் பத்ரகாளி என்ற தெய்வம் அந்த அமானுஷ்யத்திடமிருந்து ராஜேஸ்வரியையும் ஊர் மக்களையும் காப்பாற்றுவதாக திரைப்படம் முடிகிறது.
# ஜமீன் கோட்டை

## நடிகர்கள்

- கலைப்புலி ஜி. சேகரன் - மாடசாமி
- மோகினி
- சீதா - ராஜேஸ்வரி
- ரா. சங்கரன்
- கிங்காங்
- பி. ஆர். வரலக்ஷ்மி - சுஜாதா
- பயில்வான் ரங்கநாதன் - பிரகாஷ்
- பூபதி ராஜா - சூலையா
- என்னத்த கன்னையா - சோதிடர்
- ராஜ்குமரேஷ்
- ராஜகோபி
- ராஜதேவ்
- சின்னய்யா
- கல்பனா
- எம். ரத்னகுமார்
- தர்மா
- ஜெயப்ரகாஷ்
- வேலூர் விஜயகுமார்
- பாபு
- வாமன் மாலினி
- மோகினி - சிறப்புத் தோற்றம்
# ஜமீன் கோட்டை

## இசை

படத்தின் இசையமைப்பாளர் சிற்பி. பாடலாசிரியர் காளிதாசன்.  
| 1 | மணிச்சிட்டு | பி. உன்னிகிருஷ்ணன் | 4:26 |  |
| --- | --- | --- | --- | --- |
| 2 | மண்ணளந்த | சித்ரா | 5:16 |  |
| 3 | நான் பாடும் | சுவர்ணலதா, அமுதா | 4:37 |  |
| 4 | சிரிக்க வாங்க | அருண்மொழி | 4:38 |  |
| 5 | பொண்ணுக்குள்ள | பி. உன்னிகிருஷ்ணன், சுஜாதா மோகன் | 4:08 | } |
# சதி கீதா

**சதி கீதா (**Sathi Geetha (பிறப்பு: 5 சூலை 1983) இந்திய குறுவிரையோட்ட வீரர் ஆவார். இவர் 400 மீட்டர் ஓட்டத்தில் சிறந்து விளங்குபவர் ஆவார்.  
2004 கோடைக்கால ஒலிம்பிக் விளையாட்டுப் போட்டிகளில் 4x400 மீட்டர் தொடர் ஓட்டத்தில் ஏழாவது இடம்பிடித்தார். இவருடைய அணியில் கே. எம். பீனமோல், சித்ரா கே சோமன் மற்றும் ராஜ்விந்தர் கவுர் ஆகியோர் இடம்பெற்றனர். 2005 ஆம் ஆண்டில் நடைபெற்ற ஆசிய போட்டிகளில் 51.75 நிமிடங்களில் இலக்கினை அடைந்து வெள்ளிப்பதக்கம் வென்றார்.
# லிடியன் நாதஸ்வரம்

**லிடியன் நாதஸ்வரம்** (Lydian Nadhaswaram) ஒரு இளவயது பியானோ இசைக்கலைஞர் ஆவார். இவரது மேதைத்தன்மையின் காரணமாக சிறுமுது அறிஞராகவும் கருதப்படுகிறார். இவர் தமிழ் இசையமைப்பாளர் வர்சா சதீஷ் என்பவரின் மகன் ஆவார்.
# லிடியன் நாதஸ்வரம்

## இசையின் மீது ஆர்வம்

லிடியன் இந்தியாவில் தமிழ்நாட்டில் சென்னையில் பிறந்து வளர்ந்தவர் ஆவார். இவரது தந்தையார் திரைப்படங்களுக்கு இசையமைத்துள்ளார். லிடியன் தனது 2 வயதிலேயே இசைக்கருவிகளை வாசிப்பதில் ஆர்வம் காட்டி வந்தார்.
# லிடியன் நாதஸ்வரம்

## இசை வாழ்க்கை

2014 ஆம் ஆண்டிலிருந்தே லிடியன் இசையில் ஒரு சவாலான கலைஞனாக மாறினார். பியானோவில் வேகமாகவும், மேற்கத்திய மரபு வழி இசைக்கோர்ப்புகளையும் வாசிக்க வல்லவனாக இருந்தார்.
# லிடியன் நாதஸ்வரம்

## விருதுகள்

### நிகழ்த்து கலைகளுக்கான தேசிய மையத்தின் டாடா அரங்கம்

2016 ஆம் ஆண்டு, செப்டம்பர் 10 ஆம் நாள், மும்பையின் நிகழ்த்து கலைகளுக்கான தேசிய மையத்தின் டாடா அரங்கத்தில் முதன் முதலாக நிகழ்த்தப்பட்ட தேசிய பியானோ நாளன்று நடந்த நிகழ்ச்சியில் கலந்து கொண்டான். அன்று அவன் ஜாஸ் இசைமரபில் என்றும் பசுமையான "ஆட்டம்ன் லீவ்ஸ்" என்ற இசைக்கோர்வையை பியானோவில் வாசித்தான். அரங்கத்தில் இருந்தவர்களை வியப்பில் ஆழ்ந்து எழுந்து நின்று கைதட்டல் எழுப்பி தங்கள் அங்கீகாரத்தை வெளிப்படுத்தினர்.
# லிடியன் நாதஸ்வரம்

## விருதுகள்

### திறமையாளர் விருது

சிபிஎஸ் என்ற அமைப்பினால் நடத்தப்பட்ட திறமையாளர்களுக்கான போட்டியில் கலந்து கொண்டு வேர்ல்டுஸ் பெஸ்ட் என்ற விருதினை வென்றார்.
# ஐதரோபுளோரோகார்பன்

**ஐதரோபுளோரோகார்பன்கள்** (*Hydrofluorocarbons*) என்பவை புளோரின் மற்றும் ஐதரசன் அணுக்களைக் கொண்டுள்ள கரிமச் சேர்மங்கள் ஆகும். பொதுவாக இவை கரிமபுளோரின் சேர்மங்கள் என்று வகைப்படுத்தப்படுகின்றன. காற்றுப் பதனப்படுத்தலில் முன்னதாகப் பயன்படுத்தப்பட்ட டைகுளோரோடைபுளோரோமீத்தேன்ஆர்-12 எனப்படும் குளோரோபுளோரோகார்பன், ஆர்-21 எனப்படும் ஐதரோகுளோரோபுளோரோகார்பன் போன்ற குளிர் பதனப் பொருள்களுக்கு மாற்றாக இவை பயன்படுத்தப்படுகின்றன . ஆர்-12, ஆர்-21 போல இவை ஓசோன் அடுக்கை பாதிப்பதில்லை. ஆனால் இவை புவி வெப்பமடைவதற்கு பங்களிக்கின்றன. இவற்றின் வளிமண்டல செறிவும் பசுமை இல்ல வாயு உமிழ்வுகளுக்கான பங்களிப்பும் விரைவாக அதிகரித்து வருகின்றன. இதனால் விளையும் புவியின் கதிர்வீச்சு சமநிலை ஏற்றத்தாழ்வுகள் குறித்து சர்வதேச கவலையை ஏற்படுத்துகின்றன.  
சில C–F பிணைப்புகளைக் கொண்டுள்ள புளோரோகார்பன்கள் அவற்றின் பெற்றோர் ஐதரோகார்பன்களைப் போலவே செயல்படுகின்றன. ஆனால் இவற்றின் வினைத்திறனை குறிப்பிடத்தக்க அளவுக்கு மாற்ற இயலும். உதாரணமாக யுராசில் மற்றும் 5-புளோரோயுராசில் இரண்டும் நிறமற்றும் உயர்-உருகு படிகத் திண்மங்களாகவும் உள்ளன. ஆனால் இரண்டாவதாகக் கூறப்பட்ட 5-புளோரோயுராசில் சேர்மம் ஒரு புற்றுநோய் எதிர்ப்பு மருந்தாகும். மருந்துவகைப் பொருட்களில் இத்தகைய C-F பிணைப்புகளின் மாற்றத்தை முன்கணித்து பயன்படுத்த இயலும் என்பது குறிப்பிடத்தக்கது ஆகும் . பல மருந்துகள் மற்றும் வேளாண் வேதிப்பொருட்கள் ஒரே ஒரு புளோரின் மையத்தை அல்லது ஒரு டிரைபுளோரோமெத்தில் குழுவைக் கொண்டிருக்கின்றன.
பாரிசு ஒப்பந்தத்தில் இடம்பெற்றுள்ள மற்ற பசுமை இல்ல வாயுக்களைப் போல அல்லாமல் ஐதரோபுளோரோகார்பன்களுக்கென்று வேறு அனைத்துலக பேச்சுவார்த்தைகள் இருக்கின்றன .  
செப்டம்பர் 2016 இல், உலகளாவிய அளவில் வனப்பகுதிகளில் ஐதரோபுளோரோகார்பன்கள் பயன்பாட்டைக் குறைக்கவேண்டும் என்று நியூயார்க் பிரகடனம் வலியுறுத்தியது . 2016 ஆம் ஆண்டு அக்டோபர் 15 ஆம் தேதி, காலநிலை மாற்றத்திற்கு இந்த இரசாயனங்கள் அளிக்கும் பங்களிப்பு குறித்து ருவாண்டா நாட்டின் கிகாலியில் நடைபெற்ற ஐக்கிய நாடுகளின் சுற்றுச்சூழல் திட்டத்தின் உச்சி மாநாடு சந்திப்பு பேச்சுவார்த்தைகளில் 197 நாடுகள் கலந்து கொண்டன. படிப்படியாக ஐதரோபுளோரோகார்பன்களின் பயன்பாட்டை சட்டப்படியாக குறைப்பது என்ற ஒரு திருத்தம் மாண்ட்ரீயல் நெறிமுறையில் மேற்கொள்ளப்பட்டது
# கிறைஸ்ட்சேர்ச் பள்ளிவாசல் படுகொலைகள்

**கிறைஸ்ட்சேர்ச் பள்ளிவாசல் படுகொலைகள்** (*Christchurch mosque shootings*) 2019, மார்ச் 15 வெள்ளிக்கிழமை அன்று நியூசிலாந்து, கிறைஸ்ட்சேர்ச் நகரில் பிற்பகல் 1:40 மணியளவில் அல் நூர் பள்ளிவாசல், லின்வுட் இசுலாமிய மையம் ஆகியவற்றில் இடம்பெற்றது. வெள்ளி தொழுகையின் போது இடம்பெற்ற துப்பாக்கிச் சூட்டு நிகழ்வில் குறைந்தது 50 பேர் கொல்லப்பட்டனர், 50 பேர் காயமடைந்தனர். இந்நிகழ்வு தொடர்பாக மூவர் கைது செய்யப்பட்டனர். ஒருவர் மட்டுமே குற்றஞ்சாட்டப்பட்டார். இது ஒரு பயங்கரவாதத் தாக்குதல் என நியூசிலாந்து பிரதமர் யெசிந்தா அடர்ன் தெரிவித்தார். இப்படுகொலைகளை நிகழ்த்தியவர் பிரெண்டன் டராண்ட் என்ற ஆத்திரேலியர் என அடையாளம் காணப்பட்டுள்ளார். தாக்குதல் நடத்தியவர் தனது தாக்குதலை முகநூலில் நேரலையாகப் பதிவு செய்திருக்கிறார்.  
1943 ஆம் ஆண்டில், நியூசிலாந்து பெதர்ஸ்டன் போர்க்குற்றவாளிகள் முகாம் கலவரங்களில் 49 பேர் கொல்லப்பட்ட நிகழ்வுக்குப் பின்னர் இந்நாட்டில் இடம்பெற்ற மிகப்பெரும் தாக்குதல் இதுவாகும். 1997 ஆம் ஆண்டிற்குப் பின்னர் நியூசிலாந்தில் இடம்பெற்ற முதலாவது பொதுமக்கள் மீதான துப்பாக்கிச்சூட்டு நிகழ்வு இதுவாகும்.
# கிறைஸ்ட்சேர்ச் பள்ளிவாசல் படுகொலைகள்

## தாக்குதல்கள்

முதலாவது தாக்குதல் கிறைஸ்ட்சேர்ச்சின் ரிக்கார்ட்டன் என்ற புறநகரில் அமைந்துள்ள அல் நூர் பள்ளிவாசலில் 2019 மார்ச் 15 பிற்பகல் 1:40 மணிக்கு மேற்கொள்ளப்பட்டது. கொலையாளி மகிழுந்து ஒன்றில் வந்து பள்ளிவாசல் முகப்பிலுள்ளவர்களைக் குறிவைத்து சுட்டார். தனது தாக்குதல்களை தலைமேல் பொருத்தப்பட்டிருந்த படப்பிடிப்பு கருவி மூலம் படம்பிடித்து முகநூல் என்னும் சமூகவலைத்தளத்தினூடாக நேரடியாக ஒளிபரப்பினார். அக்காணொளியின் நீளம் சுமார் 17 நிமிடங்கள் ஆகும். அதன் தொடர்ச்சியாக 5 கிமீ தூரத்தில் அமைந்துள்ள லின்வுட் இசுலாமிய மையத்தில் நடத்தப்பட்டது. முன்னர் வெளிவந்த தகவல்களில் ஒரே நேரத்தில் பல்முனைத் தாக்குதல் நடத்தியதாகக் கூறப்பட்டது. ஆனாலும், இரண்டு பள்ளிவாசல்களிலும் ஒருவரே திட்டமிட்டு தாக்குதல் நடத்தியதாகப் பின்னர் வெளியிடப்பட்ட தகவல்கள் தெரிவித்தன.
# கிறைஸ்ட்சேர்ச் பள்ளிவாசல் படுகொலைகள்

## தாக்குதல்கள்

### அல் நூர் பள்ளிவாசல், ரிக்கார்ட்டன்

துப்பாக்கிதாரி பிப 1:40 மணியளவில் ரிக்கார்ட்டன், டீன்சு சாலையில் அமைந்துள்ள அல் நூர் பள்ளிவாசலில் வெள்ளி தொழுகையில் ஈடுபட்டிருந்தோர் மீது தானியங்கி துப்பாக்கி மூலம் சுட ஆரம்பித்தான். இத்தாகுதலை அவன் முகநூல் மூலம் பள்ளிவாசலுள் நுழைந்து தாக்குதல் முடிந்து வெளியே வரும்வரை 17 நிமிடங்கள் நேரலையில் காட்சிப்படுத்தினான். துப்பாக்கிதாரி நியோ-நாட்சி குறியீடுகளுடன் 28-அகவை கொண்ட வெள்ளை ஆதிக்கவாதி ஆத்திரேலியன் என ஊடகங்கள் அவனை அடையாளப்படுத்தின. தாக்குதலுக்கு முன்னர் துப்பாக்கிதாரி தனது மகிழுந்தில் அமர்ந்தவாறு பிரித்தானிய இராணுவத்தின் பாரம்பரிய அணிவகுப்புப் பாடலையும், ரதொவான் கராட்சிச்சை புகழும் பொசுனியப் போரின் செர்பிய தேசியப் பாடலையும் இசைக்கவிட்டான். தாக்குதலை ஆரம்பிக்க முன்னர், பள்ளிவாசலில் நின்றிருந்த ஒரு தொழுகையாளரினால் "ஹலோ சகோதரா" என வரவேற்கப்பட்டான். அவரையே அவன் முதலில் சுட்டுக் கொன்றான்.  
பள்ளிவாசலில் 300 முதல் 500 வரையானவர் தொழுகையில் ஈடுபட்டிருந்தனர். கொலையாளி அங்கிருந்து வெளியேறும் போது, துப்பாக்கி ஒன்றைக் கீழே விழுத்திவிட்டு சென்றதைத் தாம் கண்டதாக பள்ளிவாசலுக்கு அருகில் இருந்த ஒருவர் கூறினார். துப்பாக்கிதாரி பள்ளிவாசலில் இருந்து வெளியேறும் போது அப்பகுதியில் இருந்தோர் மீதும் சுட்டதாக முகநூல் நேரலையில் காணப்பட்டது.
# தக்கட்டி

**தக்கட்டி** (Taggatti) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரானது தக்கட்டி ஊராட்சிக்கு உட்பட்டது.
# தக்கட்டி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 112 கிலோமீட்டர் தொலைவிலும், தேன்கனிக்கோட்டையில் இருந்து 36 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,116 வீடுகள் உள்ளன. கிராமத்தின் மொத்த மக்கள் தொகையானது 5,153 ஆகும். இதில் ஆண்கள் எண்ணிக்கை 2,692, பெண்களின் எண்ணிக்கை 2,461 என உள்ளது.
# விஜய நிர்மலா

**விஜய நிர்மலா** (*Vijaya Nirmala*, பெப்ரவரி 20, 1944 – சூன் 27, 2019) ஆந்திரத் திரைப்படத்துறையில் நடிகை, தயாரிப்பாளர் மற்றும் இயக்குனராகப் பணிபுரிந்தவர். இவர் தெலுங்கு மொழியில் 44 படங்களை இயக்கியுள்ளார். 2002இல் இவரது பெயர் அதிக படங்களை இயக்கிய பெண் இயக்குநர் என்று கின்னஸ் உலக சாதனைகள் பட்டியலில் இடம் பெற்றது. 2008இல், தெலுங்குத் திரைப்படத்துறையில் பங்களித்ததற்காக "ரகுபதி வெங்கையா விருதினைப்" பெற்றுள்ளார். இவரும், தெலுங்கு நடிகையான சாவித்திரி ஆகிய இருவர் மட்டுமே புகழ் பெற்ற சிவாஜி கணேசனை இயக்கிய பெருமைக்குரியவராகின்றனர்.
# விஜய நிர்மலா

## சொந்த வாழ்க்கை

விஜய நிர்மலா, ஆந்திரப் பிரதேசத்திலிருந்து தமிழ் நாட்டிற்கு வந்த தெலுங்கு குடும்பத்தில் பிறந்தார். இவரது தந்தை திரைப்படத் தயாரிப்பில் பணிபுரிந்தவர். இவரது முதல் கணவர் கிருஷ்ண மூர்த்தி மூலமாக நரேஷ் என்கிற மகன் பிறந்தார். நரேஷ் தற்போது நடிகராக இருக்கிறார். இவரது முதல் கணவரை விவாகரத்து செய்த பிறகு, தெலுங்கு நடிகரான கிருஷ்ணாவை மணந்து கொண்டார்.
# விஜய நிர்மலா

## தொழில்

விஜய நிர்மலா 1950இல் வெளிவந்த "மச்ச ரேகை" தமிழ்த் திரைப்படத்தில் குழந்தை நட்சத்திரமாக தனது 7வது வயதில் திரையுலகிற்கு அறிமுகமானார். இவரது 11வது வயதில் "பாண்டுரங்க மகாத்மியம்" (1957) என்கிற தெலுங்குத் திரைப்படத்தில் நடித்துள்ளார். 1964இல், பிரேம் நசீர் நடித்த மலையாளத் திரைப்படமான "பார்கவி நிலையத்தில்" நடித்துள்ளார். மேலும், 1967இல், மீண்டும் பிரேம் நசீருடன் "உத்யோகஸ்தா" என்னும் படத்தில் நடித்துள்ளார். இப் படத்தை பி. வேணு தயாரித்திருந்தார். இவர், ஆந்திரத் திரைப்படத்துறையில் "ரங்குல ராட்டினம்" படத்தில் அறிமுகமானார்.  
இவர், தமிழில் "எங்க வீட்டுப் பெண்" திரைப்படம் மூலமாக அறிமுகமானார்.
# அஸ்வெஸ்ட்ரி குறைபாடுக் குறியீடு

அஸ்வெஸ்ட்ரி குறைபாடுக் குறியீடு என்பது இடுப்பு மற்றும் முதுகு வலிகளின் அளவை மதிப்பிடும் ஒரு மதிப்பீட்டு முறை ஆகும்.
# அஸ்வெஸ்ட்ரி குறைபாடுக் குறியீடு

## உருவாக்கம் மற்றும் பயன்பாடு

இது பாதிக்கப்பட்டவரிடம் கேள்விகள் கேட்டு மதிப்பிடப்படும். 1980 ஆம் ஆண்டு இயன்முறைமருத்துவத்தில் இது முதன் முதலில் ஜெர்மி பயர்பெங்க் எட் அல் என்பவரால் வெளியிடப்பட்டது. இதன் தற்போதைய வழிமுறை முள்ளந்தண்டு நிரல் சஞ்சிகை மூலம் 2000 ஆம் ஆண்டு வெளியிடப்பட்டது.
இம்முறையில் பத்து விதமான கேள்விகள் கேட்கப்படும்.  
**அவைகள் முறையே:**
1. வலியின் அளவு
1. பளு தூக்கும் தன்மை
1. அன்றாட வேலை
1. நடப்பதால்
1. உட்காருவதால்
1. உடலுறவு கொள்ளும்போது
1. நிற்கும் தன்மை
1. சமூக வாழ்வு
1. தூங்கும்போது
1. பயணம் மேற்கொள்ளும்போது முதலிய தலைப்பின்கீழ் கேள்விகள் கேட்கப்படும்.  
ஒவ்வொரு கேள்விகளுக்கும் 6 விதமான மதிப்பீடு வழங்கப்படும். அது 0 முதல் 5 மதிப்பெண் ஆகும். 0 என்பது குறைபாடு இல்லை அல்லது இயலாமை இல்லை என்பதாகும்.
மதிப்பெண் 5 க்கு செல்லச்செல்ல இயலாமையின் அளவு அதிகமாகும். அணைத்து கேள்விகளின் மொத்த மதிப்பெண்களை கூட்டி இரண்டால் பெருகினால் 100க்கு என்ன மதிப்பெண் என கொள்ளப்படும். இதுவே இயலாமையின் சதவீதம் ஆகும். அதன் படிநிலைகள் கீழே கொடுக்கப்பட்டுள்ளது.
# அஸ்வெஸ்ட்ரி குறைபாடுக் குறியீடு

## மதிப்பீடு

- 0% –20%: குறைந்தபட்ச இயலாமை
- 21%–40%: மிதமான இயலாமை
- 41%–60%: கடுமையான இயலாமை
- 61%–80%: முடமாதல்
- 81%–100%: படுக்கைப்படுக்கையாக
# மரவள்ளிக் கிழங்கு சீவல்

**மரவள்ளிக் கிழங்கு சீவல்** அல்லது மரவள்ளிக் கிழங்கு சிப்ஸ் (சில்லுகள்) மரவள்ளிக் கிழங்கை சன்னமாக நறுக்கி எண்ணெயில் நன்கு பொறித்துத் தயாரிக்கப்படுகிறது. பொதுவாக, தென்னிந்தியாவிலும், இலங்கையிலும் காணப்படும் இது, இந்தோனேஷியாவில் க்ரிபிக் (Kripik) என்றழைக்கப்படுகிறது. இது மது, கால்நடை தீவனம், இயற்கை எரிபொருள் மற்றும் மாவு தயாரிக்கவும் பயன்படுகிறது.
# மரவள்ளிக் கிழங்கு சீவல்

## முன்னுரை

மரவள்ளிக் கிழங்கின் தோலையும் பட்டையையும் நீக்கிவிட்டு, தேங்காய் எண்ணெயில் பொறித்தெடுக்கப்பட்டு, உப்பு, மிளகாய்ப் பொடி தூவப்பட்டு பரிமாறப்படுகிறது.  
மரவள்ளிக் கிழங்கிலிருந்து செய்யப்படும் சீவல்களை விட, மரவள்ளிக் கிழங்கு மாவிலிருந்து (Tapioca) தயாரிக்கப்படும் சீவல்களை நீண்ட நாள் சேமித்து வைக்க முடியும். இவை தெருவோரக் கடைகளிலும் விற்கப்படுவதுண்டு.  
சில நிறுவனங்களால் இவை பெரியளவில் உற்பத்தி செய்யப்பட்டு, பொட்டலங்களாக வணிகம் செய்யப்படுகிறது.
# மரவள்ளிக் கிழங்கு சீவல்

## வேறுபாடுகள்

### இந்தியா மற்றும் இலங்கை

கேரளா, தமிழ்நாடு, கர்நாடகா, இலங்கையில் இவை பெருமளவில் காணப்படுகின்றன. மற்ற சீவல்களை விட இது மிகவும் மொறுகலாகவும், மாவுச் சத்து நிறைந்ததாகவும், சுவையானதாகவும் உள்ளது. உப்பு, மிளகாய்ப் பொடி தூவியும் அல்லது தூவாமலும் உண்ணப்படுகிறது.
# மரவள்ளிக் கிழங்கு சீவல்

## வேறுபாடுகள்

### க்ரிபிக்

க்ரிபிக் சிங்காங் என்பது, மரவள்ளிக் கிழங்கை சன்னமாக நறுக்கி எண்ணெயில் நன்கு பொறித்துத் தயாரிக்கப்படுகிறது. சில நிறுவனங்களால் இவை பெரிய அளவில் உற்பத்தி செய்யப்பட்டு, பொட்டலங்களாக வணிகம் செய்யப்படுகிறது. க்ரிபிக் பலேடோ (Balado (food)) அல்லது க்ரிபிக் சஞ்சை (Keripik sanjay) க்ரிபிக்குடன் சூடாக, காரசாரமாக, சர்க்கரை, மிளகாய் சேர்த்து செய்யப்படுவதாகும். இது மேற்கு சுமத்ராவின் புக்கிடிங்கி நகரின் சிறப்பாகும்.
# மரவள்ளிக் கிழங்கு சீவல்

## மரவள்ளிக் கிழங்கு சீவல் வணிகம்

மரவள்ளிக் கிழங்கு சீவல்கள் மற்றும் துண்டுகள், மொத்தமாக உற்பத்தி செய்யப்பட்டு, மது, இயற்கை எரிபொருள் மற்றும் மாவு தயாரிக்க பயன்படுகிறது. கேரளா மற்றும் சென்னையில் கால்நடை தீவனமாகவும் பயன்படுத்தப்படுகிறது. இதற்கு எண்ணெயில் பொறித்தெடுக்காமல், வெளிப்புறத் தோலை நீக்கி, காய வைத்து, துண்டுகளாக நறுக்கப்பட்டு பயன்படுத்தப்படுகிறது.
# துலிப் ஜோஷி

**துலிப் ஜோஷி** *(Tulip Joshi)* 1979 செப்டம்பர் 11 அன்று பிறந்துள்ள ஓர் இந்திய நடிகை ஆவார். இந்தி, கன்னடம், மலையாளம் மற்றும் தெலுங்கு போன்ற பல மொழித் திரைப்படங்களில் தோன்றியுள்ளார்.
# துலிப் ஜோஷி

## இளமைப்பருவம்

ஜோசி மும்பையில் ஒரு குஜராத்தி குடும்பத்தில் இந்தியத் தந்த்தைக்கும் அமெரிக்கத் தாய்க்கும் பிறந்தவர். அவர் மும்பையில் வளர்க்கப்பட்டார், அங்கு அவர் ஜாம்நபாய் நர்சி பள்ளியில் பயின்றார், மேலும் பின்னர் விவேக் கல்லூரியில் "உணவு அறிவியல் மற்றும் வேதியியல்" பட்டம் பெற்றார்.  
2000 ஆம் ஆண்டில் *ஃபெமினா மிஸ்* இந்தியாவிற்குள் துலிப் நுழைந்தார். வெற்றியாளர்களின் பட்டியலில் அவர் சேரவில்லை என்றாலும் இவர் பல விளம்பர நிறுவனங்களால் கவனிக்கப்பட்டார். அவர் *பாண்ட்ஸ், பெப்சி, சியாராம்ஸ், பிபிஎல், ஸ்மிர்னாப், டாட்டா ஸ்கை மொபைல்* தொலைக்காட்சி போன்ற பல விளம்பரங்களில் தோன்றினார். அவர் நுசுரத் பதே அலி கானுக்கு அஞ்சலி செலுத்திய ஒரு *வீடியோ*வில் தோன்றினார். .
# துலிப் ஜோஷி

## தொழில்

ஜோஷி தற்சசெயலாக திரைத்துறையில் நுழைந்தார். அவர் இயக்குநர் யஷ் சோப்ராவின் மகனான ஆதித்யா சோப்ராவின் மணமகளின் நண்பராக இருந்தார். அக்குடும்பத்தினர் தங்கள் திருமணத்தில் அவரை கவனித்தனர், மேலும் அவரை நடிக்கும்படி கேட்டுக் கொண்டனர், அதன்பின் அவர்கள் அவரை *மேரே யர் கி ஷாடி ஹாய்* என்ற படத்தில் நடிக்க வைத்தனர். இவர் இந்தியில் சரளமாக இல்லாத காரணத்தால் பெரோஸ் கானின் *ஸ்டுடியோ*வில் இந்தி பயிற்சி மேற்கொண்டார். திரைப்படத் தயாரிப்பாளர் அவரின் பெயரை இன்னும் அதிகமான இந்தியர்களிடம் கொண்டு செல்வதற்காக மாற்ற அறிவுறுத்தினர். "சஞ்சனா" என்ற பெயரை அவள் தேர்வு செய்தார், அந்த படத்தில் அஞ்சலியின் பாத்திரத்தில் நடித்தார். படம் மிகவும் வெற்றி பெற்றது. நல்ல விமர்சனங்கள் மற்றும் வெற்றி இருந்தது, மேலும் துலிப் அவரது நடிப்பிற்காக பாராட்டப்பட்டார்.
# வில்லிவாக்கம் ஏரி

**வில்லிவாக்கம் ஏரி** (Villivakkam lake) என்பது இந்தியாவில், தமிழ்நாட்டில் சென்னையில் வில்லிவாக்கம் பகுதியில் 36.34 ஏக்கர் பரப்பளவிற்குப் பரந்து விரிந்து பரவியுள்ள ஏரியாகும். இந்த ஏரியானது வில்லிவாக்கத்திற்கு தெற்குப் பகுதியிலும், அதிக மக்களடர்த்தியைக் கொண்ட சிட்கோ நகருக்கு அருகாமையிலும் அமைந்துள்ளது. இந்த ஏரியானது ஓட்டேரி நீரோடையுடன் கலக்கிறது. இந்த ஏரியானது சென்னைப் பெருநகர் குடிநீர் வழங்கல் மற்றும் கழிவுநீர் அகற்று வாரியத்திற்கு சொந்தமானது. இந்த ஏரியின் எல்லைகளாக சவகர்லால் நேரு சாலை (உள் வட்டச் சாலை), மேற்கில் பாடி தொடருந்து நிலையம், தெற்கில் சென்னை–திருவள்ளூர் நெடுஞ்சாலை, கிழக்கில் சிட்கோ நகர் தொழிற்பேட்டை மற்றும் வடக்கில் குடியிருப்புப் பகுதிகளும் சூழ்ந்துள்ளன. ஏரியின் மிகை நீரானது தற்போது ஓட்டேரி நீரோடையின் தென்பகுதியில் திறந்து விடப்படுகிறது.
# வில்லிவாக்கம் ஏரி

## ஆக்கிரமிப்புகள்

1972 ஆம் ஆண்டில் 214 ஏக்கர் பரப்பைக் கொண்டிருந்த ஏரி தற்போது கட்டிடங்கள் மற்றும் ஆக்கிரமிப்புகளால் 83 விழுக்காட்டிற்கு சுருங்கி 2017 ஆம் ஆண்டில் 36.34 ஏக்கர்கள் என்ற அளவிற்கு வந்துள்ளது. ஆக்கிரமிப்புகளுக்கும் மேலாக, இந்த ஏரியானது கட்டிட இடிபாடுகளாலும், சட்டபூர்வமற்ற குடியேற்றங்களாலும், தொடருந்துப் பாதை மறறும் உயர் மின்னழுத்த கம்பிகளாலும் சுருங்கிப் போயுள்ளது. மேற்கு மற்றும் தெற்குப் பகுதிகள் மிக அதிகமாக ஆக்கிரமிப்பு செய்யப்பட்ட பகுதிகளாக உள்ளன.
# கரிக்ககம் தேவி கோயில்

**கரிக்ககம் சாமுண்டிகோயில்** அல்லது **கரிக்ககம் தேவி கோவில்** (**Karikkakom Sree Chamundi Devi Temple** or **Karikkakom Devi Temple**) என்பது கேரளத்தின் திருவனந்தபுரத்தில், சாமுண்டி தேவிக்கு அமைக்கப்பட்ட ஒரு கோயில் ஆகும். இந்த கோயில், 600 ஆண்டுகளுக்கு முற்பட்ட பழமைவாய்ந்தது. கரிக்ககமானது திருவனந்தபுரத்தில் உள்ள பத்மநாபசுவாமி கோவிலுக்கு வடக்கே ஏழு கிலோமீட்டர் தொலைவில் அமைந்துள்ளது. இந்தக் கோயிலில் தேவி சாமுண்டியின் அவதாரமான கரிக்ககத்தம்மனின் சிலையானது பஞ்சலோகத்தில் அமைக்கப்பட்டுள்ளது. இக்கோயிலில் ஸ்ரீசாமுண்டி தேவி, ரத்தசாமுண்டி தேவி, பாலசாமுண்டிதேவி என மூன்று வடிவங்களில் சாமுண்டி தேவி வழிபடப்படுகிறார். மன்னர் ஆட்சிக்காலத்திலிருந்து இன்றுவரை இக்கோயிலில் பல வழக்குகள் சத்தியப் பிரமாணம் செய்வதன் மூலம் உண்மைகள் நிரூபிக்கப்பட்டு தீர்க்கப்படுவது வழக்கமாக உள்ளது.
# கரிக்ககம் தேவி கோயில்

## முக்கிய கோயில்

காளியின் உக்கிர வடிவினளாக சாமுண்டி கருதப்படுகிறாள். ஆனால், இங்கு அதே சாமுண்டி அருகிருகே உள்ள மூன்று வெவ்வேறு வடிவங்களில் வழிபடப்படுகிறார். முதன்மை ஆலயத்தில் இடது பக்கமாக தேவியின் சிலை அமைந்துள்ளது.
# கரிக்ககம் தேவி கோயில்

## பிற சிற்றாலயங்கள்

இக்கோயிலில் சாமுண்டியை ஸ்ரீசாமுண்டி தேவி, ரத்தசாமுண்டி தேவி, பாலசாமுண்டிதேவி என மூன்று வடிவங்களில் வழிபடப்படுவதல்லாமல், மேலும் சாஸ்தா , கணபதி, யக்சியாமா, புவனேசுவரி, அயிரவல்லி யோகேஷ்வரர் ஆகியோரும் சிற்றாலயங்களில் உள்ளனர். மேலும், தேவி கோயிலுக்கு வடக்கே உள்ள பழைய இல்லம் குரு மந்திரம் என்று அறியப்படுகிறது. இது தேவியை இங்கே அழைத்து வந்த யோகீஸ்வரனின் பரம்பரை இல்லம் அல்லது தாரவாடு என கருதப்படுகிறது.
# கரிக்ககம் தேவி கோயில்

## பிற சிற்றாலயங்கள்

### இரத்த சாமுண்டி

இந்தக் கோயிலில் இரத்த சாமுண்டி சிற்றாலயத்தில் தேவியின் சிலை இல்லை. ஆனால் அதற்கு பதிலாக தேவியின் சுவர் சித்திம் உள்ளது. மன்னர் ஆட்சிக்காலத்திலிருந்து இக்கோயிலில் பல வழக்குகள் சத்தியப் பிரமாணம் செய்வதன் மூலம் உண்மைகள் நிரூபிக்கப்பட்டு தீர்க்கப்படுவது வழக்கமாக உள்ளது. 21 பணம் அல்லது 21 காசுகள் கட்டணமாகச் செலுத்தி இந்த வழக்கு நடத்தப்படுகிறது. குற்றம்சாட்டியவரும் குற்றவாளியும் கோயில் குளத்தில் நீராடி சாமுண்டி அம்மன் முன் காணிக்கை செலுத்தி விளக்கேற்றி தீபச்சுடரின்மேல் சத்தியம் செய்வார்கள். இங்கு யாரும் பொய் சத்தியம் செய்வதில்லை என்று நம்பப்படுகிறது. அவ்வாறு பொய் சத்தியம் செய்தால் தேவியால் தண்டிக்கப்படுவதாக மக்கள் நம்புகின்றனர். இதனால் இங்கு இன்றும் பல சிக்கலான வழக்குகள் தீர்க்கப்படுகின்றன. ரத்த சாமுண்டியின் சன்னிதி நடை அப்போது மட்டுமே திறக்கப்படும்.  
முதன்மைக் கருவறையில் உள்ள சாமுண்டி தேவியானவர் சாந்த சொரூபியாக கருதப்படுகிறார். ஆனால் ரத்த சாமுண்டியோ துடியான தெய்வமாக கருதப்படுகிறார். ஆனால் பக்தர்களின் வேண்டுதல்களை நிறைவேற்றுபவராக கருதப்படுகிறார். ராத்த சாமுண்டி தேவிக்கு படையலிட்டு வேண்டினால், எதிரிகளால் ஏற்படும் பிரச்சனைகளும், சிக்கல்களும் அகலும் என்றும், நாட்பட்ட நோய்கள் குணமாகும் எனவும் நம்பப்படுகிறது.
# கரிக்ககம் தேவி கோயில்

## பிற சிற்றாலயங்கள்

### பாலா சாமுண்டி

பாலா சாமுண்டி தேவியானவர், இந்த பெயருக்கு ஏற்றார் போல, குழந்தைப் பருவ தோற்றத்தில் உள்ளார். குழந்தைப் பேறு இல்லாதவர்கள் குழந்தை வரம் வேண்டி, தொட்டிகள் பொம்மைகள் போன்றவற்றை வைத்து வழிபடுகின்றனர். இந்த தேவியை வழிபட்டால் குழந்தைகளுக்கு ஏற்பட்ட நோய்கள் குணமாகும் என நம்புகின்றனர்.
# கரிக்ககம் தேவி கோயில்

## பிற சிற்றாலயங்கள்

### நகர் காவு

நாகர் காவு என்பது சாமுண்டி தேவி கோயிலுக்கு வெளியே உள்ள ஒரு கோயில் காடு அல்லது கோயில் தோப்பாகும். கோயிலுக்குச் சொந்தமான இந்தப் பகுதியில் கோயில் ஒரு குளம் அமைந்துள்ளது. இந்த நகர் கவில் ஏராளமான மரங்கள், கொடிகள் மருத்துவ குணமுள்ள தாவரங்களும் நிறைந்ததாக உள்ளது. பக்தர்கள் தங்களுக்கு உள்ள சர்ப்ப தோசத்தை அகற்ற, ஒவ்வோரு மாதமும் ஆயில்ய நாளில் இங்குவந்து நாகருக்கு ஆயில்ய பூசை, நூரும் பாளம், நகர் அர்ச்சனை போன்ற வழிபாடுகளை மேற்கொள்கின்றனர்.
# கரிக்ககம் தேவி கோயில்

## பொங்கல் திருவிழா

இக்கோயிலில் ஆண்டுதோறும் ஏழு நாள் திருவிழாவும் பொங்கல் வழிபாடும் நடத்தப்படுகின்றன. இந்த நாளில் ஆயிரக்கணக்கில் பெண்கள் கோயிலைச் சுற்றி பொங்கலிட்டு வழிபடுவர். பொங்கல் வழிபாடு நடக்கும் நாளுக்கு முந்தின நாளன்று தங்கத் தேரில் தேவி கோயிலை சுற்றி பவனி வருவார்.
# நால்வர் நான்மணி மாலை

**நால்வர் நான்மணி மாலை** என்பது சிவப்பிரகாசரால் இயற்றறப்பட்டது. இவர் 'சிவ அநுபூதி செல்வர்', 'கற்பனை களஞ்சியம்' 'துறைமங்கலம் சிவப்பிரகாசர்' என்றும் அழைக்கப்படுகிறார்.
# நால்வர் நான்மணி மாலை

## கருத்துரை

இப்பாடல்கள் வெண்பா, விருத்தப்பா, கலித்துறை, அகவல் பாக்களால் இயற்றப்பட்டுள்ளது.
# நால்வர் நான்மணி மாலை

## ஆசிாியர்

சிவப்பிரகாசர் 17 ஆம் நுாற்றாண்டில் வாழ்ந்த தமிழ்ப் புலவர், துறவி. இவர் குமாரசுவாமி தேசிகாின் மகன். வெள்ளையார், கருணை பிரகாசர் மற்றும் ஞானாம்பிகை அம்மாளுக்குச் சகோதரர்.
# நால்வர் நான்மணி மாலை

## பாடல் வரிகள்
நெஞ்சநெக் குருகி நிற்பை நீயே  
பேயேன் பெறாது பெற்றார் போலக்  
களிகூர்ந் துள்ளக் கவலை தீர்ந்தேனே  
அன்னம் ஆடும் அகன்துறைப் பொய்கை  
வாதவூர் அன்ப ஆத லாலே  
தெய்வப் புலமைத் திருவள் ளுவனார்  
நன்றறி வாரிற் கயவர் திருவுடையார்  
நெஞ்சத் தவலம் இலர் எனுஞ்  
செஞ்சொற் பொருளின் தேற்றறிந் தேனே.  
29. சம்பந்தர் (வெண்பா):  
தேனே றலர்சூடிச் சில்பலிக்கென் றுர்திரியும்  
ஆனேறி யாண்டுப்பெற் றான்கொல்நீ - தானேறும்  
வெள்ளைமணி என்று நினாவுவோம் வாங்கியஅப்  
பிள்ளையையாங் காணப் பெறின்.  
30. அப்பர் (கலித்துறை):  
பெற்றால் நினைப்பெற் றவர்போற் பெறலும் பிறப்பதுண்டேல்  
நற்றா ரணியில் நினைப்போற் பிறப்பது நல்லகண்டாய்  
செற்றார் புரம்எரி செய்தவில் வீரன் திருப்பெயரே  
பற்றா மறிவெண் திரைக்கடல் நீந்திய பாவலனே.  
31. சுந்தரர் (விருத்தம்):  
பாவாய்ப் பொழிந்த வானமுதப் பவளத் திருவாய் நம்பிநீ  
சேவாய்ப் பொருதுந் தருமமுடைத் தேவன் மலைக்குப் போம்பொழுது  
காவாய்ப் பயந்த தடக்கைமலர்க் கழறிற்றறிவார் கடாவிவரு  
மாவாய்ப் பிறக்கக் கிடையாதே மாவாய்ப் பிறக்குந் திருமாற்கே.  
32. மாணிக்க வாசகர் (அகவல்):  
திருவார் பெருந்துறைச் செழுமலர்க் குருந்தின்  
நீழல்வாய் உண்ட நிகரில்லா னந்தத்  
தேன்தேக் கெறியுஞ் செய்யமா ணிக்க  
வாசகன் புகன்ற மதுர வாசகம்  
யாவரும் ஓதும் இயற்கைக் காதலிற்  
பொற்கலம் நிகர்க்கும் பூசுரர் நான்மறை  
மட்கல நிகர்க்கும் மதுர வாசகம்  
ஓதின் முத்தி உறுபயன்  
வேதம் ஓதின் மெய்பயன் அறமே.  
33. சம்பந்தர் (வெண்பா):  
அறத்தா றிதுஎன வேண்டாசிவிகை  
பொறுத்தானோ டூர்ந்தான் இடையே - மறுத்தார்சம்  
பந்தன் சிவிகை பரித்தார் திருகுவர்மற்  
றுந்துஞ் சிவிகையினை ஊர்ந்து.  
34. அப்பர் (கலித்துறை):  
ஊர்ந்து வரும்இள ஏறுைடு யான்தன் உளத்தருளாற்  
சார்ற்து சமண்வீட் டுறுமுனக்கேவருஞ் சைவநலங்  
கூர்ந்து மிளிர்தரு நாவர சேநல் குரவுமுணஞ்  
சேர்ந்து மருவினர்க் கேசிறந் தோங்குறுஞ் செல்வமுமே.  
35. சுந்தரர் (விருத்தம்):  
செல்வநல்லொற்றி ஊரன் செய்யசங் கிலியால் ஆர்த்து  
மல்லலம் பரவை தன்கண் மாழ்குற அமிழ்த்து மேனும்  
அல்லுநன் பகலும் நீங்கா தவன்மகிழ் அடியில் எய்தி  
நல்லஇன் படைந் திருப்பன் நம்பிஆ ரூரன் தானே.  
36. மாணிக்க வாசகர் (அகவல்):  
தானே முத்தி தருகுவன் சிவனவன்  
அடியன் வாதவூரனைக்  
கடிவின் மனத்தாற் கட்டவல் லார்க்கே.  
37. சம்பந்தர் (வெண்பா):  
வல்லார் பிறப்பறுப்பர் வண்மை நலங்கல்வி  
நல்லாதரவின்பஞானங்கள் - எல்லாம்  
திருஞானசம்பந்தன் சேவடியே என்னும்  
ஒருஞான சம்பந்தம் உற்று.  
38. அப்பர் (கலித்துறை):  
உற்றா னலன்தவந் தீயில்நின் றான்அலன் ஊண்புனலா  
அற்றா னலன் நுகர் வுந்திரு நாவுக் கரசெனுமோர்  
சொற்றான் எழுதியுங் கூறியு மேஎன்றுந் துன்பில்பதம்  
பெற்றான் ஒருநம்பி அப்பூதி என்னும் பெருந்தகையே.  
39. சுந்தரர் (விருத்தம்):  
பெருமிழலைக் குறும்பரெனும் பரமயோகி  
பெரிதுவந்துன் திருவடித்தா மரையைப் போற்றி  
விரைமலர்தூய் வந்தனைசெய் கின்றான் என்றால்  
விளங்கிழையார் இருவரொடும் முயங்கலாமோ  
உரைமதிநின் தனைவெறுப்ப தென்கொல் நின்னை  
உடையானுக் கடுத்தசெயல் உனக்கு மாயிற்  
சுரர் முனிவர் பரவலுறும் பெருஞ்சீர்த் தொண்டத்  
தொகைசெய்தோய் அறமுதனால் வகைசெய்தோயே.  
40. மாணிக்க வாசகர் (அகவல்):  
செய்ய வார்சடைத் தெய்வ சிகாமணி  
பாதம் போற்றும் வாதவூர் அன்ப  
பாவெனப் படுவதுன் பாட்டுப்  
பூவெனப் படுவது பொறிவாழ் பூவே.
# நால்வர் நான்மணி மாலை

## மொழி பெயர்ப்புகள்

நால்வர் நான்மணி மாலை ஆங்கிலத்திலும் மொழி பெயர்க்கப்பட்டுள்ளது.
# சிவானந்தா இராஜாராம்

**சிவானந்தா இராஜாராம்** (Sivananda Rajaram) என்பவர் இந்தியாவில் உள்ள ஒரு சமூக சேவகரும், அனாதைகளுக்காக செயல்படும் அரசு சாரா தொண்டு நிறுவனமான, சிவானந்த சரசுவதி சேவாசிரமத்தின் பொதுச்செயலாளரும் ஆவார். இவர் தனது பெற்றோரால் உருவாக்கப்பட்ட சிவானந்த சரசுவதி சேவாசிரமத்தின் பொறுப்புகளை அவர்களிடமிருந்து தனது 19 வயதில் ஏற்றுக் கொண்டார். 2002 ஆம் ஆண்டில் இந்திய அரசாங்கம் இந்தியக் குடிமக்களுக்கு வழங்கும் நான்காவது மிக உயரிய விருதான பத்மசிறீ விருதினை வழங்கி கெளரவித்தது..
# முதல் பார்வை (தொலைக்காட்சித் தொடர்)

**முதல் பார்வை** என்பது சிங்கப்பூர் நாட்டில் ஒளிபரப்பாகும் தொலைக்காட்சி தொடர் ஆகும். இந்த தொடரில் ஒவ்வொரு வெள்ளிக்கிழமைகளிலும் 5 தொடர்கள் என்ற தவிகிதத்தில் ஒளிபரப்பாகின்றது.  
முதல் பார்வை நிகழ்ச்சி 5 வெவ்வேறு கதை கொண்ட குறுந்தொடர்கள் ஒளிபரப்பு செய்யப்பட்டு மக்களின் வாக்கு எடுப்பின் படி அவர்களுக்கு பிடித்த கதை களத்தை கொண்ட குறுந்தொடர் தொடர் வடிவில் எடுக்கப்பட்டு ஒளிபரப்பு செய்யப்படுகின்றது. முதல் பருவத்தின் தொடராக அவதாரம் என்ற தொடர் ஒளிபரப்பானது.
# முதல் பார்வை (தொலைக்காட்சித் தொடர்)

## தொடர்கள்

### பருவம் 1

பருவம் 1 மார்ச்சு முதல் 29 மார்ச் 2019 ஆம் ஆண்டு வரை ஒவ்வொரு வெள்ளிக்கிழமைகளிலும் இரவு 10 மணிக்கு ஒளிப்பரப்பானது.
**ஒளிபரப்பான நாள்**  
| 1 | 14 |
| --- | --- |
| 2 | அமைதி படை |
| 3 | முகம் |
| 4 | அவதாரம் |
| 5 | ஆசை |
# முதல் பார்வை (தொலைக்காட்சித் தொடர்)

## தொடர்கள்

### பருவம் 2

முதல் பருவம் 8 மே முதல் 5 சூன் 2020 ஆம் ஆண்டு வரை ஒவ்வொரு வெள்ளிக்கிழமைகளிலும் இரவு 10 மணிக்கு ஒளிப்பரப்பானது.
| 1 | மூடர் கூட்டம் |
| --- | --- |
| 2 | நெஞ்சில் துணிவிருந்தால் |
| 3 | அச்சமில்லை மனமே |
| 4 | கவசம் |
| 5 | வருணம் |
# அக்காந்தொசெபலா

**அக்காந்தொசெபலா** (Acanthocephala) என்பது ஒட்டுண்ணி புழு தொகுதி ஆகும்.
இவற்றின் வாழ்க்கை வட்டத்தில் ஒரு நிலையிலேனும் உணவு உட்கொள்ளுவதற்கான சிறப்பான உறுப்பு ஒன்றும் காணப்படுவதில்லை. இவற்றில் ஆண் வேறு, பெண்வேறு. முதிர்ச்சியடைந்த புழுக்கள் முதுகுநாணி உயிரினங்களின் குடலில் வாழ்வன. அந்த குடலில் இருக்கும் உணவைத் தம் உடலின் மேற் சுவர் வழியாகவே உள்ளுக்கு இழுத்துக்கொள்ளுகின்றன. இவற்றில் சில
வகைகள் மிகச் சிறியவையாக, இரண்டு மில்லி மீட்டருக்கும் கிறைவான அளவில் இருக்கின்றன மேலும் சில
இனங்கள் 500 மில்லி மீட்டர் அல்லது இருபது அங்குலத்துக்கு மேல் இருக்கும். பெண் புழுக்களைவிட ஆண் புழுக்கள் சிறியவையாக இருக்கும். இந்த ஒட்டுண்ணிகள் தமது ஆதாரப் பிராணிகளுக்குள்ளே அவற்றின் உணவின் வழியாகத்தான் எப்போதும் புகுகின்றன. இவற்றின் முதல் ஆதாரப் பிராணி ஒரு கணுக்காலி. அதிலிருந்து அதை இரையாகக் கொள்ளும் மற்றொரு பிராணி இதற்கு ஓம்புயிராக இருக்கலாம். அந்தப் பிராணியிலிருந்து அதை உட்கொள்ளும் மீன், நீர்நில வாழ்வன பறவைகள், பாலூட்டிகள் போன்ற முதுகுநாணிகளான உடம்புக்குள் வரலாம். இவற்றில் 1420 இனங்கள் விவரிக்கப்பட்டுள்ளன.
# அக்காந்தொசெபலா

## விளக்கம்

இந்தப் புழுக்களில் காணும் சிறப்பான உறுப்பாக உடலின் முன்முனையிலுள்ள நாக்குப்போல நீட்டத்தக்க
உறிஞ்சி குழல் ஆகும். இதை தேவைப்படுப்மோது வெளியே நீட்டவும் உள்ளே இழுத்துக் கொள்ளவும் இயலும். இதன் உடல் மேல்பகுதியில் கொக்கி போன்ற முட்கள் இருக்கும். இந்த கொக்கிகளினால் இந்தப் புழுக்களானது ஆதர உயிரின் குடற் சுவரை நன்றாகப் பற்றிக்கொண்டிருக்கும். இவற்றில் பல இனப் புழுக்களின் உடம்பின் மேலும் முட்கள் இருக்கலாம். ஆண் பெண் புழுக்கள் இணை சேர்ந்து, பெண் புழுவின் உடலுக்குள் முட்டைகரு உருவாகி அவை ஆதாரப்பிராணியின் மலத்துடன் வெளியே வரும். இந்தக் கருப்பட்ட முட்டையை நிலத்திலுள்ள வண்டுகளின் லார்வாக்கள் உண்ணும்போது, அவற்றின் உணவுப்பாதையில் முட்டை பொரித்து அக்காந்தர் என்னும் நிலைமை அடைகிறது. அது வளர்ந்து உருமாறி அக்காந்தெல்லா நிலையடைகிறது. இந்த நிலையில்தான் இது வேறு பிராணிகள் உடலில் ஒட்டுண்ணியாகப் பற்றக்கூடிய ஆற்றலைக் கொண்டதாக ஆகிறது. வண்டின் லார்வாவில் உள்ளவரையிலும் அக்காந்தெல்லா முதிர்நிலை அடைவதில்லை. அந்த லார்வாவைப் பன்றி, பறவை போன்ற ஒரு முதுகுநாணி உண்டால் அதன் குடலில் அக்காந்தெல்லா நிலையைக் கடந்து முதிர்ச்சி நிலையடைகிறது.அப்போதுதான் இந்தப் புழுவின் வாழ்க்கை வட்டம் முழுமையடைகிறது.
# அங்கேரியின் முதலாம் இஸ்தேவான்

**முதலாம் இஸ்தேவான்** அல்லது **புனித அரசர் இஸ்தேவான்** (; , ஏறத்தாழ 975 முதல் கி.பி. 15 ஆகஸ்ட் 1038 வரை) அங்கேரியை ஆண்ட (கி.பி. 1000 அல்லது 1001 - கி.பி. 1038) முதல் அரசராவார். இவர் பிறந்த வருடம் உறுதியாகத் தெரியாவிட்டாலும் இவரின் வாழ்க்கை வரலாற்று மூலங்களிலிருந்து பெற்ற தகவல்களிலிருந்து அங்கேரியிலுள்ள எஸ்தகொம் நகரில் 975ம் ஆண்டின் பின் பிறந்திருக்கலாம் எனத் தெரியவருகிறது. அங்கேரியர்களின் பெரும் இளவரசரான கெய்சாவிற்கும் அவரின் மனைவி சாரோல்ட்க்கும் ஒற்றை மகனாகப் பிறந்த இஸ்தேவனுக்கு முதலில் பாகால் சமயப் பெயரான வஜிக் எனப் பெயரிடப்பட்டது. இவர் ஞானஸ்நானம் பெற்றது எப்போது என்ற தகவல் தெரியவில்லை. இவரின் பெற்றோர்கள் ஞானஸ்நானம் பெற்றிருந்தாலும் குடும்பத்தின் முதல் கிறித்தவ விசுவாசியாக இஸ்தேவன் விளங்கினார். ஒட்டோனிய அரச மரபைச் சேர்ந்த பவேரிய இளவரசி கிசெலாவை இவர் மணம் முடித்தார்.  
அங்கேரியர்களின் பெரும் இளவரசராக இருந்த இஸ்தேவானின் தந்தை கேசா இறந்த பிறகு அரியணைக்காக தனது உறவினர் கொப்பானியுடன் போராட வேண்டியிருந்தது. கொப்பானி பாகால் சமயத்தை பின்பற்றும் பெரும்படையுடன் அரியணைக்காக உரிமை கோரியிருந்தார். உள்நாட்டு பிரபுக்கள் மற்றும் வெளிநாட்டு போர்வீரர்களின் உதவியுடன் கொப்பானியை தோற்கடித்த இஸ்தேவான் திருத்தந்தை இரண்டாம் சில்வெஸ்தர் அனுப்பிய மகுடத்தைக் கொண்டு 25 டிசம்பர் 1000வது (அல்லது ஜனவரி 1001) ஆண்டில் முடிசூடிக்கொண்டார். தொடர்ச்சியான போர்கள் மூலம் இவர் கார்பந்தியன் வடிநிலங்களைக் கைப்பற்றி தனது ஆட்சிப் பகுதியோடு ஒருங்கிணைத்தார். இவர் புனித உரோமைப் பேரரச மன்னனான இரண்டாம் கொன்ராட்டின் படைகளை 1030ல் அங்கேரியிலிருந்து வெளியேற்றியதன் மூலம் தனது நாட்டின் இறைமையை தக்கவைத்துக் கொண்டார்.  
இஸ்தேவான் குறைந்தபட்சம் ஒரு கிறித்தவ பேராயர் அலுவலத்தையும் ஆறு ஆயர் அலுவலகங்களையும் மூன்று புனித ஆசீர்வாதப்பர் சபைகளையும் அமைத்தார். இதன்மூலம் அங்கேரியின் மிகப் பெரிய தேவாலயம் புனித உரோமைப் பேரரச பேராயர்களால் விருத்தியாக்கப்பட்டது. இவர் கடுமையான சட்டங்கள் இட்டு அங்கேரியில் கிறித்தவம் பரவ வழிவகை செயதார். இஸ்தேவான் ஆட்சிகாலத்தில் அங்கேரியில் அமைதி நிலவியதால் மேற்கு ஐரோப்பாவிலிருந்து கிறித்துவ புனித தலங்களுக்குச் செல்லும் யாத்திரீகர்கள் அங்கேரியூடாக பயணம் மேற்கொள்வதை விரும்பினர்.  
15 ஆகஸ்ட் 1938ல் மரணமடைந்த இஸ்தேவான் செகேஸ்பெகேவர் நகரில் அவர் அமைத்த புனித மரியாள் பேராலய வளாகத்தில் புதைக்கப்பட்டார். இவர் இறப்பின் பின் அங்கேரியில் உள்நாட்டு யுத்தம் ஏற்பட்டு பல தசாப்தங்கள் தொடர்ந்தது. 1083ல் அரசர் இஸ்தேவானுக்கும் அவரின் மகன் எமரிக்குக்கும் திருத்தந்தை ஏழாம் கிரகோரியால் புனிதர் பட்டம் அளிக்கப்பட்டது. இஸ்தேவான் அங்கேரியில் மட்டுமல்லாது அதைச் சூழவுள்ள பிரதேசங்களிலும் மிகப் பிரபல புனிதராகத் திகழ்கிறார். இவரைக் கௌரவிக்கும் பொருட்டு அங்கேரி இவரின் திருநாளைப் (ஆகஸ்ட் 20) பொது விடுமுறை நாளாக அறிவித்துள்ளது.
# அங்கேரியின் முதலாம் இஸ்தேவான்

## ஆட்சிக் காலம் (997–1038)

### பெரும் இளவரசன் (997–1000)

997ம் ஆண்டில் அங்கேரியர்களின் பெரும் இளவரசராகவிருந்த கேசா இறந்தார். தந்தையின் இறப்பின் பின் எஸ்தர்கோம்மில் ஒரு ஆலோசணை கூட்டத்தைக் கூட்டினார் இஸ்தேவான். அக்கூட்டத்தில் இஸ்தேவானை அங்கேரியர்களின் பெரும் இளவரசராக அவரின் ஆதரவாளர்கள் அங்கீகரித்தனர். இஸ்தேவான் அந்நேரத்தில் கார்பந்திய வடிநிலத்தின் வடமேற்கு பகுதியையே ஆட்சி செய்தார். ஏனைய பிரதேசங்கள் நிலப்பிரபுக்கள் வசமிருந்தன. தந்தைக்குப் பின் அரியணை மகனுக்கே சொந்தம் எனும் வகையில் இஸ்தேவான் இதைச் செய்தார். எனினும் இதை மறுத்த சொமோகி நிலப் பிரபு கொப்பானி இளவரசர் கேசா மரணத்தின் பின் பணிமூப்பின் பிரகாரம் தனக்கே அரியணை சொந்தம் என உரிமை கோரினார். அவர் திரான்ஸ்தனூபியா பிரதேசத்திலிருந்த பிளான்ட்டன் ஏரியின் தென்பகுதிகளை மிக நீண்டகாலமாக நிர்வாகம் செய்து வந்திருந்தார்.  
கொப்பானி அரியணைக்காக உரிமை கோரியது மட்டுமல்லாமல் இறந்த சகோதரனின் மனைவியை மணம் முடித்தல் எனும் பாகால் சமய முறைப்படி கேசாவின் மனைவியான சாரொட்டை மணம் முடிக்கும் உத்தேசத்தையும் வெளியிட்டிருந்தார். கொப்பானி 972ல் திருமுழுக்கு பெற்றிருந்தாலும் கிறித்துவ சமயத்தை இஸ்தேவான் பிரதிநிதித்துவப்படுத்தியதால் கொப்பானியின் படையில் பாகால் மதத்தவர் அதிகமாயிருந்தனர். 1002ம் ஆண்டைச் சேர்ந்த பனோன்ஹல்மா பட்டயம் இஸ்தேவானுக்கும் கொப்பானிக்கும் இடையே நடந்த போரைப் பற்றிக் குறிப்பிடுகிறது.  
இஸ்தேவானுக்கும் கொப்பானிக்குமிடையே இடம்பெற்ற அனைத்து போர்களும் அர்பார்ட் பேரரசின் இரு குடும்பங்களுக்கிடையே நடைபெற்ற போர் எனவும் ஏனைய அங்கேரிய இனங்கள் இதில் பங்கேற்கவில்லை எனவும் கூறுகிறார். கொப்பானி அவர் படைகளுடன் வட திரான்தனூபியாவினுள் புகுந்து அங்கிருந்த இஸ்தேவானின் கோட்டைகளையும் நிலங்களையும் கைப்பற்றினார். இஸ்தேவான் தன்னுடைய மெய்பாதுகாவலர்களாக ஒன்ட் மற்றும் பஸ்மானி எனும் சகோதரர்களை நியமித்ததோடு பவேரியாவிலிருந்து வந்து தங்கிய போர்வீரர் வெசலின் என்பவரை படைத் தளபதியாக நியமித்தார்.  
இஸ்தேவானின் படை அண்மித்த செய்தி கேள்விபட்டதும் கொப்பானி வெஸ்பிரேம் பிரதேசத்தை முற்றுகையிட்டார். போரின் இறுதியில் இஸ்தேவான் மாபெரும் வெற்றியடைந்தார். போர்க்களத்தில் கொல்லப்பட்ட கொப்பானியின் உடல் நான்காக வெட்டப்பட்டு அப்பாகங்கள் எஸ்தெர்கொம், கியோர், கியுலாபெஹேவர், வெஸ்பிரேம் ஆகிய கோட்டைகளின் வாசலில் காட்சிப்படுத்தப்பட்டது. அரசருக்கு எதிரானவர்களை எச்சரிக்கவே இவ்வாறு செய்யப்பட்டது.
# அங்கேரியின் முதலாம் இஸ்தேவான்

## ஆட்சிக் காலம் (997–1038)

### முடிசூட்டு விழா (1000-1001)

இஸ்தேவானின் நவீன சிற்பம் ]]
கொப்பானியின் உடலின் ஒரு பகுதியை தனது தாய்மாமன் மூன்றாம் கியுலா ஆளும் பிரதேசமான கியுலாபெஹேவரில் காட்சிப்படுத்தியதன் மூலம் அங்கேரிய பிரபுக்கள் நிர்வகிக்கும் அனைத்து நிலங்களையும் தான் ஆளப்போவதாக இஸ்தேவான் வலியுறுத்தினார். அத்தோடு தன்னை ஒரு அரசனாகப் பிரகடனப்படுத்துவதன் மூலம் ஏனைய நாடுகளின் ஆதரவையும் பெறலாம் என இஸ்தேவான் கணித்தார்.  
இஸ்தேவான் புனித உரோமைப் பேரரசரான மூன்றாவது ஒட்டோவிடமிருந்து (996-1002) தனது மகுடத்தைப் பெற்றார் என வரலாற்றுக் குறிப்பாளர் தியெட்மார் குறிப்பிட்டிருந்தார். இதன்மூலம் இஸ்தேவான் புனித உரோமைப் பேரரச மேலாட்சியை ஏற்றுக் கொண்டார் என அவ்வரலாற்றாசிரியரின் கூற்றிலிருந்து தெரிய வருகிறது. மறுபுறம் இஸ்தோவானைப் பற்றி எழுதப்பட்ட காவியங்கள் அனைத்திலும் திருத்தந்தை மூன்றாம் சில்வெஸ்தரே (999-1003) இஸ்தேவானுக்கு மகுடத்தை வழங்கியதாகக் குறிப்பிடுகின்றன. கிறிஸ்ட்டோ உட்பட ஏனைய வரலாற்றசிரியர்கள் அனைவரும் பேரரசர் மூன்றாவது ஒட்டோவும் திருத்தந்தை இரண்டாம் சில்வெஸ்தரும் நெருங்கிய நண்பர்கள் எனக் குறிப்பதிலிருந்து இவ்விரு கூற்றுக்களும் ஏற்றுக்கொள்ளத் தக்கவை ஆகின்றன. 75 வருடங்களின் பின்னர் திருத்தந்தை ஏழாம் கிரகோரி ஆன்மீக ரீதியில் அங்கேரியைப் புனித பேதுருவின் மேலாட்சியில் இஸ்தேவான் விட்டுவிட்டதாகக் குறிப்பிட்டார். இஸ்தேவனைப் பற்றிய காவியமான *கிரேட்டர் லெஜன்ட்டில்* இஸ்தேவான் அங்கேரியைப் புனித மரியாளுக்கு அர்ப்பணித்ததாகக் குறிப்பிடுகிறது.  
இஸ்தேவான் முடிசூட்டு விழாவின் சரியான திகதியை அறிய முடியவில்லை. பிற்காலத்தைய அங்கேரிய மரபுப்படி இஸ்தேவானின் முடிசூட்டு விழா இரண்டாம் புத்தாயிரமாண்டு முதல் தினத்தில் நடந்தது. அதாவது திசம்பர் 25 1000 அல்லது 1 ஜனவரி 1001 ஆகிய இரு தினங்களில் ஒன்றில் முடிசூட்டு விழா நடந்திருக்கலாம் எனத் தெரியவருகிறது.
# சீமா

**சீமா** *(Seema)* 1957 மே 22 இல் பிறந்துள்ள ஒரு இந்தியத் திரைப்பட நடிகை ஆவார். இவர் ஏறக்குறைய 250க்கும் மேற்பட்ட மலையாளத் திரைப்படங்கள், 20 தமிழ்ப் படங்கள், ஏழு தெலுங்குப் படங்கள், நான்கு கன்னடப் படங்கள் ஆகியவற்றிலும் ஒரு இந்திப் படத்திலும் நடித்துள்ளார்.
# சீமா

## தொழில்

இவர் தனது 14 ஆவது வயதில் நடனமாடுபவராக தமிழ்த் திரையுலகில் அறிமுகமானார். இயக்குநர் லிசா பேபி இயக்கத்தில் நிழலே நீ சாட்சி என்ற படத்தில் ஒரு நாயகியாக நடித்தார். ஆனால் அது கிடப்பில் போடப்பட்டது. பின்னர் அப்படம் நடிகர் விஜயன், விது பாலா ஆகியோர் நடிப்பில் அதே பெயரில் வெளிவந்தது.  
தனது 19 ஆவது வயதில் நாயகியாக தனது முதல் படமான இயக்குநர் ஐ. வி. சசியின் இயக்கத்தில் வெளிவந்த "அவளுட ராவுகள்" என்ற படத்தில் அறிமுகமானார். சீமா மிக அதிகமானப்படங்களில் நடிகர் ஜெயனுடன் நடித்துள்ளார், சிறந்த நடிகர்களில் ஒருவரான மம்மூட்டியுடன் 47 படங்களில் நடித்துள்ளார். 1988 ஆம் ஆண்டு வரை தொடர்ந்து மலையாளத் திரைப்படங்களில் நடித்து வந்த இவர் தனது "மஹாயானம்" படத்திற்குப் பிறகு சிறிது காலம் திரையுலகிலிருந்து விலகியிருந்தார். சீமா மீண்டும் 1998 ஆம் ஆண்டில் "ஒலிம்பியா அந்தோனி ஆடம்" என்ற படத்தின் மூலம் திரைக்கு வந்தார். சீமா 1984 ஆம் ஆண்டிலும் 1985 ஆம் ஆண்டிலும் சிறந்த நடிகைக்கான கேரளா மாநிலத் திரைப்பட விருதை வென்றார்.
# சீமா

## சொந்த வாழ்க்கை

சென்னையில் குடியேறிய மலையாளக் குடும்பத்தில் மாதவன் நம்பியார், வசந்தி ஆகியோருக்கு ஒரே மகளான சீமா சென்னை புரசைவாக்கத்தில் பிறந்தார். இவரது தந்தை தலச்சேரியைச் சேர்ந்தவர் மற்றும் தாயார் திருப்பூணித்துறை அம்பல மேட்டைச் சேர்ந்தவர். இவரது தந்தை சென்னையில் *டி. வி. எஸ். பார்சல் சர்வீஸி*ல் பணிபுரிந்து வந்தார். சீமாவின் ஏழாவது வயதில் அவரது தந்தை தனது மனைவியை விவாகரத்து செய்து விட்டு வேறொரு திருமணம் செய்து கொண்டார். சீமா தனது தாயாருடன் கோடம்பாக்கத்தின் சூளைமேடு பகுதியில் வசித்து வந்தார். சென்னை, பி.என். தவான் ஆதர்ஷ் வித்யாலயா பள்ளியில் படித்துள்ளார்.  
பிரபல மலையாலத் திரைப்பட இயக்குநர் ஐ. வி. சசியைத் 1980 ஆகஸ்ட் 28 அன்று திருமணம் செய்து கொண்டார். இவர்களுக்கு அனு மிலன் என்ற ஒரு மகளும் அனி சசி என்ற ஒரு மகனும் பிறந்தனர். அனு தனது தந்தையின் இயக்கத்தில் *சிம்பொனி* என்ற படத்தில் நடித்துள்ளார். நடிகர் விஜயன் இவருக்கு சீமா எனப் பெயரிட்டார்.
# சோமியானி

**சோமியானி** (*Somiani*) என்பது பாக்கித்தானில் உள்ள பலூசிஸ்தான் மாகாணத்தின் தென்கிழக்கில் ஒரு கடலோர நகரமாக அமைந்துள்ளது. இது கராச்சியிலிருந்து சுமார் 145 கிலோமீட்டர் வடமேற்கே உள்ளது. சோமியானியின் கடற்கரை அரபிக் கடலின் வடக்குப் பகுதியாகும். கராச்சியிலுள்ள கடற்கரைகளுள் மிகவும் பிரபலமான கடற்கரை சோமியானி கடற்கரையாகும். பாக்கித்தானின் லாசுபெலா மாவட்ட்த்திலுள்ள அப் தாலுக்காவின் ஒன்றியக் குழுவாக சோமியானி நகரமும் செயல்படுகிறது . நாட்டின் விண்வெளி ஆராய்ச்சி மற்றும் மேம்பாட்டுக்காக சோமியானி அறியப்படுகிறது. சோமியானி மாவட்டத்தில் சோமியானி விண்வெளித் துறைமுகமும், ஒரு விண்வெளி மையமும் அமைந்துள்ளன. பாக்கித்தானின் பொருளாதார ஒருங்கிணைப்பு ஆணையம் திரவ இயற்கை எரிவாயு முனையம் அமைக்கும் ஒரு திட்டத்தை அறிவித்துள்ளது .
உலகின் நீளமான நேர் நீர்வழியின் ஒரு முனையில் சோமியானி அமைந்துள்ளது. 32.090 கி.மீ. நீளமுள்ள இப்பாதை உருசியாவின் கம்சட்கா தீபகற்பத்தில் முடிவடைகிறது .
# அபர்ணா கோபிநாத்

**அபர்ணா கோபிநாத்** *(Aparna Gopinath)* ஒரு இந்திய திரைப்பட நடிகை மற்றும் நாடக கலைஞர் ஆவார். மலையாள படமான *ஏபிசிடி: அமெரிக்கன்-பார்ன் கன்ஃபுயூஸிடு தேசி* என்ற படத்தில் அவர் அறிமுகமானார். அதில் நடிகர் துல்கர் சல்மானுடன் இணையாக நடித்திருந்தார்.
# அபர்ணா கோபிநாத்

## இளமை வாழ்க்கை

சென்னைக்கு குடியேறிய மலையாளி குடும்பத்தில் அபர்ணா பிறந்தார். அவரது திரை அறிமுகத்திற்கு முன்னர் அவர் ஒரு நாடக கலைஞரும் சமகால நடனக் கலைஞருமாவார். சென்னையில் ஒரு புதுமையான இசை நாடக இயக்கமான, கூத்து-பி-பட்டறையில் தொடர்புடையவர், மேலும் புகழ்பெற்ற நாடகங்களான *சிக்ஸ் கேரக்டர்ஸ் இன் சர்ச் ஆப் ஆன் ஆத்தர், வாய்செக், மூன்ஷைன், ஸ்கைடோபி*, முகம்மது பஷீரின் ஏழு சிறுகதைகளின் அடிப்படையில் *சங்கதி அறிஞ்சோ* போன்ற நாடகங்களிலும் மற்றும் வில்லியம் சேக்சுபியரின் பல நாடங்களிலும் நடித்துள்ளார்.
# அபர்ணா கோபிநாத்

## திரைப்பட வாழ்க்கை

அபர்ணா, மார்ட்டின் பிரக்கத்தின் "ஏ. பி. சி. டி.: அமெரிக்கன் பார்ன் கன்ஃபுயூஸிடு தேசி" படத்தின் மூலமாக அறிமுகமானார். இப்படம் பெரும் வெற்றியை அடைந்தது. அதில், கல்லூரி செல்லும் மதுமிதா கதாபாத்திரத்தில் துல்கர் சல்மானை காதலிக்கும் பெண்ணாக நடித்திருந்தார். இவர் கதாநாயகியாக ஆஸிப் அலியுடன் நடித்த இரண்டாவது படம் "பைசைக்கிள் தீவ்ஸ்" ஆகும்.  
மேலும், 1995இல் மம்மாஸ் கே. சந்திரனின், "மன்னார் மாத்தாய் ஸ்பீக்கிங் 2" நகைச்சுவை படத்திலும், ஜெயசூர்யா (நடிகர்) நடித்த போபன் சாமுவேலின் "ஹேப்பி ஜர்னி" (2014) படத்திலும் நடித்துள்ளார்.மம்மூட்டி நடித்த ஒளிப்பதிவாளர் மற்றும் இயக்குநர் வேணுவின் படமான "முன்னாரியிப்பு" படத்தில் இளம் பத்திரிகை நிருபராக நடித்துள்ளார். இத் திரைப்படத்தின் வாயிலாக இவர் கலவையான விமர்சனங்களைப் பெற்றார். மோகன்லால்-பிரியதர்சன் படமான "அம்மு டு அம்மு"வில் நடிப்பதற்கு ஒப்பந்தம் செய்யப்பட்டார். ஆனால் இப்படம் தயாரிப்பில் ஏற்பட்ட சிக்கல்கள் காரணமாக கிடப்பில் போடப்பட்டது. 2016இல், "கிரந்தி" திரைப்படத்தில் நடித்து முடித்தார். ஆனால் இப்படம் திரையிடப்படவில்லை.
# விக்கிப்பீடியா:ஆலமரத்தடி (தொழினுட்பம்)/தொகுப்பு09

## தமிழில் எழுதுவதில் சிக்கல்

நான் பொதுவாக Firefox உலாவியையே பயன்படுத்தி வந்தேன். அண்மையில் எனது கணினி 57.0.4 version க்கு இற்றைப்படுத்தப்பட்டது. அதன் பின்னர் அங்கே என்னால் தமிழில் எழுத முடியவில்லை. NHM writer பயன்படுத்தியோ, அல்லது தமிழ்விக்கியிலேயே இருக்கும், தமிழ் தட்டச்சு (எழுத்துப் பெயர்ப்பு) பயன்படுத்தியோ தமிழில் எழுத முடியவில்லை. ஆனால், Internet Explorer உலாவியில் தமிழில் தட்டச்ச முடிகிறது. காரணம் என்னவென்று தெரியவில்லை. யாராவது உதவ முடியுமா? --கலை (பேச்சு) 18:16, 15 சனவரி 2018 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு09

## Tech News: 2018-3

<section begin="technews-2018-W03"/><div lang="en" dir="ltr"><div>
Latest **tech news** from the Wikimedia technical community. Please tell other users about these changes. Not all changes will affect you. Translations are available.  
**Recent changes**
- Bureaucrats on Wikimedia wikis where the Translate extension is installed can now add and remove the translation administrator permission by default. Administrators of wikis where this extension is enabled can add and remove this permission to or from themselves. Wikis that used a different configuration before have not changed.
- <span title="Advanced item"></span> There is a new Discourse test support channel for Wikimedia developers. You can ask questions or answer others questions about MediaWiki and Wikimedia software development.  
**Problems**
- Last week's MediaWiki update was rolled back. This was because of a bug that changed non-ASCII characters when a page was edited.  
**Changes later this week**
- <span title="Recurrent item"></span> The new version of MediaWiki will be on test wikis and MediaWiki.org from 16 January. It will be on non-Wikipedia wikis and some Wikipedias from 17 January. It will be on all wikis from 18 January (calendar).  
**Meetings**
- <span title="Recurrent item"></span> You can join the next meeting with the Editing team. During the meeting, you can tell developers which bugs you think are the most important. The meeting will be on 16 January at 19:30 (UTC). See how to join.
- <span title="Advanced item"></span> You can join the technical advice meeting on IRC. During the meeting, volunteer developers can ask for advice. The meeting will be on 17 January at 16:00 (UTC). See how to join.  
**Future changes**
- <span title="Advanced item"></span> A few hundred wikis with less than ten high-priority errors in Linter categories will switch to use the Remex parsing library. This is to replace Tidy. It will happen on 31 January. Other wikis will be recommended to switch soon when they have fixed the errors that must be fixed. Tidy will be removed in the middle of 2018.  
***Tech news** prepared by Tech News writers and posted by bot • Contribute • Translate • Get help • Give feedback • Subscribe or unsubscribe.*
</div></div> <section end="technews-2018-W03"/> 18:45, 15 சனவரி 2018 (UTC)